**Μ. Κριθαρίδης: Ένα ακόμα επεισόδιο εμπαιγμού από το Οικονομικό Επιτελείο της Κυβέρνησης τα "νέα" μέτρα "στήριξης"**

Οι κ. Σταϊκούρας και Βρούτσης ξανά εξειδίκευσαν και ξανά εξήγγειλαν τα ίδια γνωστά αναποτελεσματικά και ισχνά οικονομικά, μέτρα στήριξης για εργαζόμενους και επιχειρήσεις της πρώτης ακόμα φάσης της πανδημίας.

Ο "Χριστουγεννιάτικος μποναμάς" είχε πάλι αναστολές και αναβολές φόρων, μία έκτακτη βοήθεια εξαιρετικά ελάχιστη για τους πολίτες που λαμβάνουν το ελάχιστο εγγυημένο εισόδημα το οποίο ούτως ή άλλως είναι πολύ κάτω δυστυχώς από το επίπεδο της αξιοπρεπούς διαβίωσης και τέλος ένα βοήθημα εμπαιγμού στους ελεύθερους επαγγελματίες και επιστήμονες που θα αυτοχρηματοδοτηθεί από τις εισφόρες τους! Καμία λοιπόν πραγματική και ουσιαστική στήριξη με κουρέματα οφειλών και γενναία ενίσχυση.

Τα μέτρα συνιστούν ξεκάθαρο εμπαιγμό της κοινωνίας και είναι αμελητέα συγκριτικά με την προσπάθεια τόνωσης που γίνεται σε άλλες ευρωπαϊκές και μη χώρες. Φαίνεται πως η Κυβέρνηση στηρίζει μόνο την ολιγαρχία και τα ΜΜΕ.

**Δήλωση εκπροσώπου Τύπου ΜέΡΑ25 Μιχάλη Κριθαρίδη**